**Opis predmetu zákazky**

Podklady a požiadavky na realizáciu služby:

**Projektová dokumentácia pre stavbu: SPŠ dopravná Zvolen – rekonštrukcia objektov – zníženie energetickej náročnosti.**

Identifikácia verejného obstarávateľa:

**Verejný obstarávateľ:**

**Názov:** Stredná priemyselná škola dopravná

**IČO:** 00 215 589

**Sídlo:** Sokolská 911/94, 960 01 Zvolen

**Zastúpený:** Ing. Romana Trnková, riaditeľka školy

**Typ verejného obstarávateľa:** verejný obstarávateľ podľa § 7 ods.1 písm. d) ZVO

**Kontaktná osoba vo veciach technických:** Ing. Romana Trnková, riaditeľka školy**,** t. č. +421(45)536 63 90, e-mail : skola@dopravnazv.sk

**Opis predmetu zákazky:**

Predmetom verejného obstarávania je poskytnutie služieb - konkrétne vypracovanie a dodanie projektovej dokumentácie na stavebné povolenie s náležitosťami dokumentácie na realizáciu stavby (DSP s DRS) zahŕňajúcej projektové energetické hodnotenie a inžinierska činnosť pre projekt s názvom „SPŠ dopravná Zvolen - rekonštrukcia objektov -zníženie energetickej náročnosti“.

**Účelom stavby bude:**

* zateplenie obvodového plášťa budov 120-160mm,
* rekonštrukcia okien,
* rekonštrukcia dverí,
* rekonštrukcia transparentnej časti presvetlenia schodiska,
* výmena radiátorov, hydraulické vyregulovanie vykurovacej sústavy,
* inštalácia nových úsporných osvetľovacích telies.

Projektová dokumentácia na stavebné povolenie s náležitosťami dokumentácie na realizáciu stavby musí obsahovať minimálne tieto náležitosti:

* Sprievodná správa
* Súhrnná technická správa
* Celková situácia stavby a súčasného stavu územia
* Koordinačný výkres stavby
* Dokumentácia stavebných objektov
* Architektonicko-stavebná časť - pôdorysy, rezy, pohľady, kompletný výpis prvkov, konštrukčné detaily
* Projektové energetické hodnotenie jednotlivých stavebných objektov
* Statika - Statické posúdenie zateplenia a stavebných úprav
* Vykurovanie
* Projekt organizácie výstavby
* Výkazy výmer
* Rozpočet
* vyjadrenia dotknutých orgánov štátnej správy a samosprávy zabezpečované v priebehu vypracovania dokumentácie
* ďalší povinný obsah, rozsah a prílohy v zmysle zákona č.50/1976, zákona č. 555/2005, zákona č. 321/2014 a súvisiacich vyhlášok, v zmysle noriem ISO, EN, STN a sadzobníka UNIKA 2018.

**Pri rekonštrukcii objektov je nutné dosiahnuť celkovú energetickú úsporu minimálne 30%.**


Súčasťou projektovej dokumentácie bude **výkaz výmer a rozpočet v členení na jednotlivé stavebné objekty a jednotlivé profesie samostatne** tak, aby bolo možné rozdeliť výdavky súvisiace so znížením energetickej náročnosti jednotlivých objektov. Rozpočet musí byť spracovaný podľa objektovej skladby, pričom jednotlivé profesie nebudú oceňované v súboroch, ale budú oceňované položkovite. Každá položka musí obsahovať poradové číslo, kód, popis, množstvo, mernú jednotku, jednotkovú cenu, náklady spolu.

Projektovú dokumentáciu s projektovým energetickým hodnotením žiadame spracovať v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov, zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov (zákon o EHB), zákona č. 321/2014 Z. z. o energetickej efektívnosti a o zmene a doplnení niektorých zákonov, §9 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona a v zmysle súvisiacich vyhlášok.

Projektová dokumentácia na stavebné povolenie s náležitosťami dokumentácie na realizáciu stavby musí mať obsah, rozsah a prílohy v zmysle zákona č.50/1976, zákona č. 555/2005, zákona č. 321/2014 a súvisiacich vyhlášok, v zmysle noriem ISO, EN, STN a sadzobníka UNIKA 2018, príloha č. 2 a 3.

Zároveň je pri spracovávaní projektovej dokumentácie nutné postupovať v zmysle všetkých zákonných predpisov a noriem. Projekt na stavebné povolenie a realizáciu stavby žiadame vypracovať v počte 6 paré výkresovou formou a 1-krát v digitálnej forme vo formáte PDF a 1-krát v digitálnej forme vo formáte DGN/DXF/DWG, textová časť vo formáte Microsoft Word, vrátane 3 ks rozpočet v paré č. 1-3 v tlačenej podobe aj na CD v programe Excel a 3 ks výkaz výmer v paré č. 4 – 6 v tlačenej podobe aj na CD v programe Excel.

Pre výkon inžinierskej činnosti požadujeme komplexné služby v rozsahu platnej legislatívy, vrátane zabezpečenia zapracovania stanovísk dotknutých orgánov do projektovej dokumentácie. V rámci inžinierskej činnosti bude vybavenie stavebného povolenia spolu s vyjadreniami všetkých dotknutých orgánov.

Názov školy:

Učebne

Učebne

Dielne

SPŠ dopravná Zvolen

Sokolská 911/94, Zvolen

Objekty:

* Dielne
* Učebne

Súčasný stav:

Budova školy z roku 1970 v priestoroch novšej prístavby, ktorá sa dala do užívania v 1992.

Okná:

Okná zrekonštruované v 2004, potreba rekonštrukcie ešte 81m2 okenných konštrukcií a presvetlenia schodiska cez 3 nadzemné podlažia 72m2 + 8m2 dverí.

Obvodový plášť a strecha:

Strecha zrekonštruovaná a zateplená.

Obvodový plášť nezateplený.

Obvod budovy cca 209 m.

Pôdorysná plocha cca 1243 m2.

Predmetom rekonštrukcie je:

* Zateplenie obvodového plášťa budovy školy – cca 1840 m2,
* Rekonštrukcia okenných výplní s celkovou plochou približne 81 m2,
* Rekonštrukcia presvetlenia schodiska cca 72 m2,
* Rekonštrukcia vonkajších dverí cca 8m2,
* Výmena radiátorov 113ks,
* Hydraulické vyregulovanie vykurovacej sústavy,
* Inštalácia úsporných osvetľovacích telies v počte 584 ks.

|  |  |  |  |  |  |
| --- | --- | --- | --- | --- | --- |
| **Popis predpokladaných stavebných prác** | | | | | m2/ks |
| Zateplenie obvodového plášťa budov | | | |  | 1840 m2 |
| Rekonštrukcia okien 81m2 | | | | | 81 m2 |
| Rekonštrukcia vonkajších dverí 8m2 | | | | | 8 m2 |
| Rekonštrukcia presvetlenia schodiska | | | |  | 72 m2 |
| Rekonštrukcia - výmena radiátorov | | | |  | 113 ks |
| Vyregulovanie vykurovacej sústavy | | | | |  |
| Rekonštrukcia svietidiel 584 ks | | | |  | 584 ks |
|  |  |  |  |  |  |

**Schéma a fotografie školy**

